DECIZIA COMISIEI
din 10 noiembrie 2009
de ajustare a coeficienților corectori aplicabili de la 1 august 2008, 1 septembrie 2008, 1 octombrie 2008, 1 noiembrie 2008, 1 decembrie 2008 și 1 ianuarie 2009 remunerațiilor funcționarilor, agenților temporari și agenților contractuali ai Comunităților Europene repartizați în țările terțe
(2009/833/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68 (1), în special articolul 13 paragraful al doilea din anexa X la acesta,
întrucât:
(1)
Prin Regulamentul (CE) nr. 613/2009 al Consiliului (2) s-au stabilit, în conformitate cu articolul 13 primul paragraf din anexa X la statut, coeficienții corectori aplicabili, începând cu 1 iulie 2008, remunerațiilor plătite, în moneda țării de repartiție, funcționarilor, agenților temporari și agenților contractuali ai Comunităților Europene repartizați în țările terțe.
(2)
Este necesară ajustarea, în conformitate cu articolul 13 paragraful al doilea din anexa X la statut, începând cu 1 august 2008, 1 septembrie 2008, 1 octombrie 2008, 1 noiembrie 2008, 1 decembrie 2008 și 1 ianuarie 2009, a anumitor coeficienți corectori deoarece, conform datelor statistice de care dispune Comisia, variația costului vieții, calculată pe baza coeficientului corector și a cursului de schimb corespunzător, s-a dovedit, în cazul anumitor țări terțe, mai mare de 5 % în raport cu ultima stabilire sau adaptare a acestor coeficienți,
DECIDE:
Articol unic
Coeficienții corectori aplicabili remunerațiilor funcționarilor, agenților temporari și agenților contractuali ai Comunităților Europene repartizați în țările terțe, care se plătesc în moneda țării de repartiție, sunt ajustați în cazul anumitor țări menționate în anexa la prezenta decizie. Anexa conține șase tabele lunare care menționează țările vizate și datele de aplicare succesive ale ajustării pentru fiecare dintre acestea (1 august 2008, 1 septembrie 2008, 1 octombrie 2008, 1 noiembrie 2008, 1 decembrie 2008 și 1 ianuarie 2009).
Cursurile de schimb utilizate pentru calcularea acestor remunerații sunt cele stabilite în conformitate cu modalitățile de executare a Regulamentului financiar și corespund diferitelor date avute în vedere la primul paragraf.
Adoptată la Bruxelles, 10 noiembrie 2009.